CELEX: 62020TN0751
Language: da
Date: 2020-12-18 00:00:00
Title: Sag T-751/20: Sag anlagt den 18. december 2020 — KL mod EIB

15.2.2021   
            
            
               DA
            
            
               Den Europæiske Unions Tidende
            
            
               C 53/57
            
         
      Sag anlagt den 18. december 2020 — KL mod EIB
      (Sag T-751/20)
      (2021/C 53/74)
      Processprog: fransk
      
         Parter
      
      
         Sagsøger: KL (ved advokaterne L. Levi og A. Champetier)
      
         Sagsøgt: Den Europæiske Investeringsbank
      
         Sagsøgerens påstande
      
      
                  —
               
               
                  Sagen fremmes til realitetsbehandling, og sagsøgeren gives medhold.
               
            
                  —
               
               
                  Følgelig annulleres EIB’s afgørelse af 18. maj 2020, hvorefter sagsøgerens lægeerklæringer fra den 18. marts til den 18. april 2020 og fra den 20. april til den 20. maj 2020 ikke er gyldige med hensyn til artikel 3.3 i bilag X til de administrative bestemmelser.
               
            
                  —
               
               
                  Om fornødent annulleres afgørelsen af 12. september 2020 om afslag på sagsøgerens administrative klage over den oprindelige afgørelse af 18. maj 2020.
               
            
                  —
               
               
                  EIB tilpligtes at erstatte sagsøgerens ikke-økonomiske tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af artikel 3.3 i bilag X til de administrative bestemmelser. Sagsøgeren har bl.a. anført, at denne artikel ikke finder anvendelse, eftersom der i den foreliggende sag ikke findes berettigede tilfælde, der gør det muligt for lægetjenesten at afvise de lægeerklæringer, som sagsøgeren har fremlagt.
               
            
                  2.
               
               
                  Andet anbringende om tilsidesættelse af omsorgspligten og proportionalitetsprincippet samt misbrug af rettigheder. Sagsøgeren har i denne forbindelse gjort gældende, at EIB’s holdning kun forværrer sagsøgerens allerede yderst skrøbelige helbredstilstand, eftersom de anfægtede afgørelser, idet de afviser gyldigheden af sagsøgerens to lægeerklæringer, der omhandler perioderne fra den 18. marts til den 18. april 2020 og fra den 20. april til den 20. maj 2020, og idet de indeholder trusler om disciplinær forfølgning, i betydelig grad forstærker sagsøgerens generelle angsttilstand.